En mediu de tanta esmolición social, agravada pola crisis económica y poles otres crisis quello desencadena, nun ta mal evadinos un poco de la realidá, alimentaos pola fantasía que nos ufierta la lliteratura. Como bien defendió Mary Luz Pontón na so brillante ponencia,  los escritores navegamos siempre ente la realidá y la ficción y somos quien a movenos nesti mundu ficticiu, que biebe de distintes fontes, ente elles la realidá. Realidá que se tresforma na pluma del escritor en ficción, anque la ficción se dea tamién notres estayes del arte. Pero tampoco vamos dicir que los escritores vivimos nuna nube. De xemes en cuando baxamos al mundu real.